גרייס ופרנקי

גרייס ופרנקי (באנגלית: Grace and Frankie) היא סדרת טלוויזיה אמריקאית מסוגת דרמה קומית שמשודרת במקור על ידי נטפליקס ששודרה בין השנים 2015–2022. הסדרה נוצרה על ידי מרתה קאופמן והווארד ג'יי. מוריס, ומככבות בה ג'יין פונדה (בתפקיד גרייס) ולילי טומלין (בתפקיד פרנקי), שתי חברות שונות מאוד האחת מהשנייה, שהבעלים שלהן יצאו מהארון, הכריזו שהם מאוהבים ומתכננים להתחתן.

גרייס ופרנקי קיבלו ביקורות מעורבות עם תחילת שידוריה, אך מהעונה השנייה והלאה קיבלו ביקורות חיוביות בעיקר מצד מבקרי הטלוויזיה. היא קיבלה מספר מועמדויות לפרסים חשובים, ביניהן חמש מועמדויות לפרס אמי, מתוכן 5 לשחקנית ראשית מצטיינת בסדרה קומית, ומועמדות אחת לפרס גלובוס הזהב לשחקנית הטובה ביותר – סדרת קומדיה או מוזיקלית.

באוגוסט 2021 עלתה העונה השביעית והאחרונה, בת 16 פרקים, מה שהופך אותה לסדרה המקורית של נטפליקס עם מספר הפרקים הגדול ביותר – 94 פרקים סך הכל.

עלילה 
הסדרה עוקבת אחרי החיים של גרייס ופרנקי. שתי נשים בשנות השבעים לחייהן שעוברות לגור ביחד, כשותפות, אחרי שבני הזוג שלהם, רוברט וסול, מודיעים להם שהם נאהבים ואחרי 20 שנה של רומן בסתר הם יוצאים מהארון ומתכוונים להתחתן. העלילה עוקבת אחרי החיים של כל בני המשפחה. גרייס ושתי בנותיה ופרנקי ושני בניה המאומצים, וגם של הבעלים לשעבר. רוברט וסול הם שותפים במשרד עורכי דין לענייני גירושין בסן דייגו.

גרייס ופרנקי, שמכירות כבר ארבעים שנה, ולא אהבו אחת את השנייה במיוחד, אך נאלצות לחיות ביחד ולתמוך אחת בשנייה תוך כדי שהן מנווטות אל הפרק הבא בחייהן. במהלך הסדרה הן הופכות להיות חברות ואף שותפות עסקיות.

דמויות

דמויות ראשית
 ג'יין פונדה – גרייס הנסון, גמלאית מחברת קוסמטיקה שהקימה וניהלה ועתה מנהלת בתה בריאנה.
 לילי טומלין – פרנסיס "פרנקי" ברגסטין, ציירת ומתקשרת רוחנית.
 סם ווטרסטון – סול ברגסטין, עורך דין לענייני גירושין מצליח, ובעלה לשעבר של פרנקי, ובהמשך בן זוג של רוברט.
 מרטין שין – רוברט הנסן, עורך דין לענייני גירושין מצליח, ובעלה לשעבר של גרייס, ובהמשך בן זוג של סול.
 ברוקלין דקר – מלורי הנסון, בתם הצעירה של גרייס ורוברט, נשואה אם לשני ילדים ותאומים בדרך.
 איתן אמברי – קויוטי ברגסטין, בנם המאומץ של פרנקי וסול, מורה מחליף שהיה בגמילה מסמים.
 ג'ון דיאן רפאל – בריאנה הנסון, בתם של גרייס ורוברט, מנכ"לית חברת הקוסמטיקה שייסדה אמה.
 ברון ואון – נוובודיק "באד" ברגסטין, בנם המאומץ של פרנקי וסול, וגם הוא עורך דין.

דמויות משנה 
 קרייג טי. נלסון – גיא, החבר ההרפתקן של רוברט מימי הלימודים ולתקופה קצרה המאהב של גרייס. (עונה 1)
 ניקולס ד אגוסטו – דוץ', האהבה של בריאנה.
 ארני הדסון – ג'ייקוב, הבן זוג החדש של פרנקי. (עונות 1–4)
 ג'ץ סטולץ – מיץ', בעלה של מלורי רופא מיילד. (עונות 1, 3)
 טים באגלי, כאחד החברים של רוברט וסול.
 אסטל פרסונס – בייב, חברה של גרייס ופרנקי שנים ארוכות. (עונות 2, 5)
 סם אליוט – פיל מילשטיין, האהבה של גרייס. (עונה 2)
 מרשה מייסון - ארלין, אחת מהחברות הקרובות של גרייס. (עונות 5-2)
 מרי קיי פלייס – אמנדה, אחת מהחברים הוותיקים של פרנקי וסול.
 ג'ו מורטון, כג'ייסון, אחד מהחברים הוותיקים של פרנקי וסול.
 כריסטין לאטי – לידיה פוסטר, אחותו של רוברט וחברה קרובה של גרייס.
 טימותי וי מרפי – ביירון, אחד מהאקסים של פרנקי.
 קורבין ברנסן כד"ר פול מייסון, הרופא של גרייס והאהבה שלה.
 פטר קמבור – בארי, רואה חשבון בחברה של בריאנה והחבר שלה.
 מייקל גרוס – ג'ף, אחד החברים של רוברט וסול.
 קארי פרסטון – קריסטל, האם הביולוגית של קויוט ברגסטין
 סוויז קורץ – ג'נט, אחת החברות הטובות של גרייס.
 ריטה מורנו – לוסי, השכנה של רוברט וסול.
 איימי מאדיגן – איליין, אשתו של פיליפ.
 ג'יי רודריגז – ג'וג'ו, אח בית החולים (כאשר רוברט היה מאושפז אחרי התקף לב).
 קונצ'טה פרל – סבתא ג'ין, האמא של מיטץ בעלה של מלורי.
סבתא למקלין.

סקירת הסדרה

הפקה ופיתוח 
במרץ 2014, נטפליקס סגרה עסקה על 13 פרקים לסדרה, עם ג'יין פונדה ולילי טומלין בתפקידים הראשיים. הסדרה נכתבה ונוצרה על ידי מרתה קאופמן והווארד ג'יי מוריס, המשמשים גם כמפיקים לצד פונדה, טומלין, פאולה וינסטין וטייט טיילור, סקיידאנס הפקות, דנה גולדברג, דייוויד אליסון ומרסי רוס.

הליהוק 
הודעות הליהוק החלו ביוני 2014, עם מרטין שין בתפקיד רוברט, בעלה של גרייס. כעבור חודש לוהק סם ווטרסטון בתפקיד סול, בעלה של פרנקי. ג'ון דיאן רפאל וברון וון הוספו לצוות השחקנים, עם רפאל בתפקיד בריאנה, בתם של גרייס ורוברט, ווון בתפקיד נואבודיקה, הבן המאומץ מאוגנדה של פרנקי וסול. זמן קצר לאחר מכן צורפו איתן אמברי וברוקלין דקר בתפקידי הילדים האחרים של הזוגות. באוקטובר 2015 נודע שסם אליוט יופיע בעונה השנייה כמושא עניין רומנטי של גרייס.

פרסים

קישורים חיצוניים

הערות שוליים

ערכים שבהם תבנית בריטניקה אינה מתאימה
סדרות טלוויזיה אמריקאיות שעלו לשידור בשנות ה-2010
תוכניות להט"ב אמריקאיות
קומדיות מצבים אמריקאיות
סדרות דרמה אמריקאיות
ליונסגייט: סדרות טלוויזיה